УГЛЕДНИ ЧАС ИЗ ЕНГЛЕСКОГ ЈЕЗИКА И МУЗИЧКЕ КУЛТУРЕ

Дана 25.11.2024. године у ИО у Мртвици, за време четвртог часа, са ученицима 1. и 4. Разреда одржан је угледни час из енглеског језика, наставник Марија Ђорђевић и музичке културе, наставник Зоран Стојановић.

На часу је ученица 1. разреда кроз наставну тему Мексико и различите вежбе показала да разуме речи и изразе који се односе на играчке. Ученица је такође показала да може да употреби функционално знање кроз игру у датој комуникативној ситуацији.

Ученик 4. разреда се кроз наставну тему Италија упознао са познатим спортовима у Италији. Ученик је разумео кратку причу у којој се описују способности у садашњости. Ученик је кроз дидактичку игру ,,Покрени причу“ описивао радње и способности у садашњости користећи једноставнија језичка својства.

Наставник музичке културе је упознао ученике са Италијом - колевком класичне музике и говорио о најпознатијим италијанским композиторима и њиховим најпознатијим делима. Ученици су се уживо упознали са виолином као инструментом чији су најпознатији градитељи из Италије.

Часу присуствово педагог школе Милена Миленковић.

Атмосфера на часу је била радна, весела и подстицајна. Ученици су били активни.

Остварени су сви планирани циљеви и задаци часа.



